**ΣΗΜΑΣΙΑ** Η **υποτακτική** παρουσιάζει αυτό που σημαίνει το ρήμα σαν κάτι επιθυμητό ή ενδεχόμενο:

 *τὸ σῶμα* ***γυμνάζωμεν*** (= ας γυμνάζομε) - *ἐὰν ἔλθῃς* (= αν υποθέσουμε πως θα έρθεις, όπως είναι ενδεχόμενο).

**ΧΡΗΣΗ**

* Υποτακτική έγκλιση χρησιμοποιείται κυρίως στον **υποτεταγμένο** λόγο (δηλαδή σε **δευτερεύουσες** προτάσεις) και δείχνει **κάτι προσδοκώμενο**, δηλαδή κάτι που περιμένουμε να γίνει

π.χ. *Λέγω ταῦτα, ἵνα****μάθητε***

ή **κάτι που επαναλαμβάνεται** συνεχώς στο παρόν και στο μέλλον

π.χ. Ἐπειδὰν ἢ ***πονῶσιν*** ἢ***γυμνάζωνται***, γάλακτι πᾶν τὸ σῶμα ἱδροῦσιν)

* Υποτακτική συναντάται και σε κύριες προτάσεις και τότε μπορεί να δηλώνει:
* **προτροπή** (= εμπρός / ας...), π.χ. *Ἴωμεν ἐπὶ τοὺς πολεμίους* (= Ας βαδίσουμε εναντίον των εχθρών / ας επιτεθούμε),
* **απαγόρευση** (= μην...), π.χ. *Μὴ ἄλλως* (= διαφορετικά) *ποιήσῃς*.
* **απορία** (= άραγε να...), π.χ. *Εἴπω τὴν ἀλήθειαν;*

**ΠΑΡΑΤΗΡΗΣΕΙΣ**

1. Υποτακτική έγκλιση διαθέτουν μόνο ο **ενεστώτας**, ο **αόριστος** και ο **παρακείμενος**.
2. Η υποτακτική στις καταλήξεις παρουσιάζει ***-η-, -ῃ-*και *-ω-*** εκεί όπου η οριστική έγκλιση εμφανίζει -ε-, -ει- και -ο- αντίστοιχα,

π.χ. λύ**ω**μεν (λύομεν στην οριστική), λύ**η**τε (λύετε στην οριστική).

1. **Παίρνει άρνηση *μή*,** π.χ. *Λέγω ταῦτα, ἵνα***μὴ ἀδικηθῇς.**